Kamu bisa jelasin ke aku soal Lapangan Terbang Limbang dalam bahasa melayu?

Lapangan Terbang Limbang  adalah sebuah lapangan terbang yang terletak di bandar Limbang, Malaysia.

Lapangan Terbang Limbang terletak pada kedudukan Latitud N04* 48.4900', Longitud E115* 00.6247' pada ketinggian 4.27 meter dari aras laut..

Lapangan Terbang Limbang lama STOL (Short Take Off and Landing) dibina pada tahun 1963 oleh Tentera Darat British untuk digunakan semasa konfrontasi antara Malaysia dan Indonesia. Terletak di sebelah Bukit Mas, kira-kira  dari bandar Limbang. Lapangan terbang lama tidak memenuhi keperluan keselamatan ICAO (Pertubuhan Penerbangan Awam Antarabangsa). Tambahan pula, lapangan terbang lama itu dikelilingi oleh pergunungan dan laluan pendekatan dilitupi oleh tumbuh-tumbuhan tinggi seperti pokok, digabungkan dengan tanah yang agak tinggi. Ini menjadikan ia amat berbahaya dan sukar bagi pesawat awam untuk beroperasi dengan selamat masuk dan keluar dari lapangan terbang.

Pada tahun 1978, sebuah firma perunding telah dilantik untuk memilih tapak baharu untuk lapangan terbang yang baharu sepenuhnya dan dengan itu meneruskan Kajian Pelan Induk berkenaan susun atur lapangan terbang baharu itu. Pelan pembangunan lapangan terbang baharu ketika itu adalah untuk menampung operasi pesawat turboprop Fokker F27 pada mulanya dan selepas itu operasi pesawat jet Boeing 737-200.